

KUVENDI

PROJEKTLIGJI

**Nr. \_\_\_\_\_, datë \_\_\_\_.\_\_\_\_. 2024**

**PËR**

**DISA NDRYSHIME DHE SHTESA NË LIGJIN NR. 10081, DATË 23.02.2009, “PËR LICENCAT, AUTORIZIMET DHE LEJET NË REPUBLIKËN E SHQIPËRISË” I NDRYSHUAR**

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë,

**VENDOSI:**

Në ligjin nr.10 081, datë 23.02.2009, “Për licencat, autorizimet dhe lejet në Republikën e Shqipërisë” të ndryshuar, bëhen ndryshimet dhe shtesat si më poshtë vijon:

**Neni 1**

Në nenin 10, shkronja “b” e pikës 2, ndryshon si vijon:

*“b) mjetet elektronike të informimit e të komunikimit, aplikimin online”.*

**Neni 2**

Në nenin 14, pika 1 togfjalëshi *“…hyn në fuqi me njoftimin nëpërmjet publikimit…”* riformulohet *“…hyn në fuqi me njoftimin nëpërmjet publikimit…”.*

**Neni 3**

Në nenin 17, pika 5, togfjalëshi, *“…dhe dokumentet shoqëruese…”* shfuqizohet.

**Neni 4**

Në nenin 18, bëhen ndryshimet si vijon:

1. Pika 1, ndryshon me përmbajtjen;

*“1. QKB shqyrton kërkesat e grupit të parë, sipas radhës së paraqitjes së tyre. QKB vlerëson përmbushjen e kritereve, vetëm bazuar në vetë-deklarimet e paraqitura nga kërkuesi dhe merr vendim në një afat 1 (një) ditor nga paraqitja e kërkesës”.*

2. Shkronja “d” e pikave 2 dhe 4, shfuqizohet.

**Neni 6**

Në nenin 20 bëhen ndryshimet si vijon:

1. Në pikën 8 fjala *“…i përgjigjes…”* zëvendësohet me fjalën *“… i vendimit…”*

2**.** Pika 9 dhe 10, shfuqizohet.

**Neni 7**

Në nenin 23, pika 2, shkronja “ë” ndryshon si vijon:

*“ë) vulën elektronike të institucionit”.*

**Neni 8**

Në nenin 24, pika 2, togfjalëshi *“…të tërhiqet në çdo sportel shërbimi të QKB-së apo të printohet drejtpërdrejt nga regjistri”*zëvendësohet me togfjalëshin *“…të gjenerohet nga sistemi elektronik”.*

**Neni 9**

Neni 25, shfuqizohet.

**Neni 10**

Neni 26, pika 3, ndryshon si vijon:

*“3.Kur QKB vëren se ka të bëjë më një rast të tillë, bën ndryshimet në titullin përkatës dhe lëshon titullin e ndryshuar brenda 1 (një) dite nga paraqitja e kërkesës”.*

**Neni 11**

Në neni 27, bëhen ndryshimet dhe shtesat si vijon:

1. Në pikën 4, para togfjalëshit *“kur vlerësohet..”* shtohet togfjalëshi *“Për kërkesat...”*

2. Pika 5 ndryshon me përmbajtjen si më poshtë:

*"5.Për kërkesat kur vlerësohet, sipas këtij ligji, se ndryshimet e ndodhura cenojnë kriteret, QKB-ja nuk refuzon në mënyre te menjëhershme kërkesën por njofton kërkuesin për mangësitë”.*

3. Pas pikës 5, shtohen pikat 6,7,8 me përmbajtjen si më poshtë:

 *“6. Kërkuesi duhet të plotësojë kërkesën fillestare brenda një afati 15 (pesëmbëdhjetë) ditor nga njoftimi i kryer sipas pikës 5 të këtij neni.*

*“7. QKB refuzon kërkesën nëse ajo nuk është plotësuar brenda afatit të parashikuar në pikën 6 të këtij neni apo kur nuk përmbushen kriteret përkatëse të licencimit dhe titulli revokohet. Në rast të kundër ajo vendos miratimin e kërkesës së plotësuar dhe titullari pajiset me titullin e ndryshuar.*

*“8. QKB merr dhe njofton vendimin, sipas pikës 7 të këtij neni, brenda një afati 4 ditor nga paraqitja e një kërkese së plotësuar apo përkatësisht nga skadimi i afatit për plotësimin e saj”.*

**Neni 12**

Në nenin 29, bëhet ndryshimi dhe shtesa si vijon”

1. Në pikën 2, shkronja “ç” fjala *“..apo 27…”* shfuqizohet.

**2.** Pas shkronjës “ “ç” shtohet shkronja “d”, me përmbajtjen

*“d) me refuzimin e kërkesës sipas pikës 7, të nenit 27 të këtij ligji”.*

**Neni 13**

Neni 31, ndryshon me përmbajtjen si vijon:

*“1. Kërkesat dhe paraqitja e dokumentit të pagesës së tarifës në QKB kryhet nëpërmjet, sportelit elektronik të QKB-së, në përputhje me parashikimet e kreut V të këtij ligji.*

*2. Çdo kërkesë e paraqitur mund të tërhiqet nga pala që e ka paraqitur atë. Kërkesa për tërheqje trajtohet nga QKB, në fazën e parë të shqyrtimit, sipas procedurës për grupin e parë.*

*3. Kërkesa për tërheqje e cila ndodhet në fazën e dytë të shqyrtimit nga institucioni tjetër kompetent trajtohet nga ky institucion”.*

**Neni 14**

Neni 32, 33, pika 3 e nenit 34, si dhe pika 2 e fushës I, shtojca 1 shfuqizohen.

**Neni 15**

Pika 3 e fushës III, shtojca 1, ndryshon me përmbajtjen si vijon:

*“Importi i mbetjeve për qëllim riciklimi, përpunimi, dhe/ose përdorimi ose importi i substancave ozonholluese dhe importi, eksporti, magazinimi dhe vendosja në treg të gazeve serrë të floruara, të pajisjeve që përmbajnë gaze serrë të floruar, ose funksionimi i të cilave mbështetet në këto gaze”.*

Ky projektligj hyn në fuqi pas botimit në Fletoren Zyrtare.

**KRYEMINISTRI**

**EDI RAMA**